CELEX: 32016D0598
Language: sk
Date: 2016-04-14 00:00:00
Title: Vykonávacie rozhodnutie Komisie (EÚ) 2016/598 zo 14. apríla 2016, ktorým sa povoľuje rozšírenie použitia lipidového extraktu z pancierovky antarktickej (Euphausia superba) ako novej zložky potravín podľa nariadenia Európskeho parlamentu a Rady (ES) č. 258/97

19.4.2016   
            
            
               SK
            
            
               Úradný vestník Európskej únie
            
            
               L 103/34
            
         VYKONÁVACIE ROZHODNUTIE KOMISIE (EÚ) 2016/598
   zo 14. apríla 2016,
   ktorým sa povoľuje rozšírenie použitia lipidového extraktu z pancierovky antarktickej (Euphausia superba) ako novej zložky potravín podľa nariadenia Európskeho parlamentu a Rady (ES) č. 258/97
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Rozhodnutím Komisie 2009/752/ES (2) sa v súlade s nariadením (ES) č. 258/97 povolilo uvedenie lipidového extraktu z pancierovky antarktickej (Euphausia superba) na trh ako novej zložky potravín na používanie v určitých potravinách.
            
         
               (2)
            
            
               Spoločnosť Aker BioMarine Antarctic AS informovala 11. decembra 2009 Komisiu o svojom zámere uviesť na trh lipidový extrakt z pancierovky antarktickej (Euphausia superba) na základe stanoviska príslušného orgánu Fínska zodpovedného za posudzovanie potravín k zásadnej rovnocennosti uvedeného extraktu s lipidovým extraktom z pancierovky antarktickej (Euphausia superba) schváleným rozhodnutím 2009/752/ES.
            
         
               (3)
            
            
               Spoločnosť Aker BioMarine Antarctic AS požiadala 15. septembra 2014 príslušné orgány Írska o rozšírenie použitia lipidového extraktu z pancierovky antarktickej (Euphausia superba) ako novej zložky potravín.
            
         
               (4)
            
            
               Príslušný orgán Írska zodpovedný za posudzovanie potravín vydal 23. decembra 2014 prvotnú hodnotiacu správu. V správe dospel k záveru, že rozšírenie použitia lipidového extraktu z pancierovky antarktickej (Euphausia superba) spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (5)
            
            
               Komisia zaslala 22. januára 2015 prvotnú hodnotiacu správu ostatným členským štátom.
            
         
               (6)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky. Žiadateľ následne upravil žiadosť, pokiaľ ide o navrhované kategórie potravín. Táto zmena, ako aj dodatočné vysvetlenia žiadateľa uspokojivo zmiernili obavy členských štátov a Komisie.
            
         
               (7)
            
            
               Smernicou Európskeho parlamentu a Rady 2002/46/ES (3) sa stanovujú požiadavky na výživové doplnky. Použitie lipidového extraktu z pancierovky antarktickej (Euphausia superba) by sa malo povoliť bez toho, aby boli dotknuté požiadavky uvedeného právneho predpisu.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Lipidový extrakt z pancierovky antarktickej (Euphausia superba) špecifikovaný v prílohe I možno umiestňovať na trh v Únii ako novú zložku potravín na použitia vymedzené v prílohe II a pri najvyšších prípustných množstvách stanovených v prílohe II, a to bez toho, aby boli dotknuté špecifické ustanovenia smernice 2002/46/ES.
   Článok 2
   Lipidový extrakt z pancierovky antarktickej (Euphausia superba) povolený týmto rozhodnutím musí byť na potravinách, ktoré ho obsahujú, označený slovami „lipidový extrakt z kôrovca pancierovky antarktickej (Euphausia superba)“.
   Článok 3
   Toto rozhodnutie je určené spoločnosti Aker BioMarine Antarctic AS, P.O. Box 496, NO-1327 Lysaker, Nórsko.
   
      V Bruseli 14. apríla 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Rozhodnutie Komisie 2009/752/ES z 12. októbra 2009, ktorým sa povoľuje uvedenie na trh lipidového extraktu z pancierovky antarktickej Euphausia superba ako novej zložky potravín v súlade s nariadením Európskeho parlamentu a Rady (ES) č. 258/97 (Ú. v. EÚ L 268, 13.10.2009, s. 33).
   
      (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA I
      
         Špecifikácia lipidového extraktu z pancierovky antarktickej (Euphausia superba)
      
      Opis: Lipidový extrakt z pancierovky antarktickej (Euphausia superba) sa vyrába extrahovaním z pomletej pancierovky antarktickej za použitia etanolu. Proteíny a materiál z pancierovky sa z lipidového extraktu odstránia filtráciou. Etanol a zvyšková voda sa odstránia odparovaním.
      
                  Test
               
               
                  Špecifikácia
               
            
                  Číslo zmydelnenia
               
               
                  najviac 185 mg KOH/g
               
            
                  Peroxidové číslo
               
               
                  najviac 2 meq O2/kg oleja
               
            
                  Vlhkosť a prchavosť
               
               
                  najviac 0,6 (1)
                  
               
            
                  Fosfolipidy
               
               
                  najmenej 35 % hm.
               
            
                  Trans-mastné kyseliny
               
               
                  najviac 1 % hm.
               
            
                  EPA (kyselina eikozapentaénová)
               
               
                  najmenej 15 % z celkového obsahu mastných kyselín
               
            
                  DHA (kyselina dokozahexaénová)
               
               
                  najmenej 7 % z celkového obsahu mastných kyselín
               
            
         (1)  Vyjadrené ako aktivita vody pri teplote 25 °C.
   
   
      PRÍLOHA II
      
         Povolené použitia lipidového extraktu z pancierovky antarktickej (Euphausia superba)
      
      
                  Kategória potravín
               
               
                  Maximálny obsah kombinovanej DHA a EPA
               
            
                  výživové doplnky v zmysle smernice 2002/46/ES
               
               
                  3 g za deň pre bežnú populáciu
                  450 mg denne pre tehotné a dojčiace ženy
               
            
                  Poznámka: Všetky potravinové výrobky obsahujúce olej z pancierovky antarktickej bohatý na DHA a EPA by mali preukázať oxidačnú stabilitu na základe vhodných a uznávaných vnútroštátnych/medzinárodných testovacích metód (napr. AOAC).